ශ්‍රී වීර පරාක්‍රම නරේන්ද්‍රසිංහ රජ

ශ්‍රී වීර පරාක්‍රම නරේන්ද්‍රසිංහ නැතහොත් සෙල්ලම් නිරිඳු හෝ කුණ්ඩසාලේ  කුමරු යනු සිංහල රාජ වංශයේ අන්තිම සිංහල රජුයි. එතුමා ක්‍රි.ව.1707 සිට 1739 දක්වා මහනුවර රාජධානියේ රාජ්‍යත්වයට පත් විය. එතුමා  II වන විමලධර්මසූරිය රජුගේ පුත්‍රයායි. ශ්‍රී වීර පරාක්‍රම නරේන්ද්‍රසිංහ රජු වයස 17 දි  සිහසුනට පත් වූ අතර වසර 32 රාජ්‍යය පාලනය කලේය. එතුමා උගත් මෙන්ම ශ්‍රද්ධාවන්ත රජ කෙනෙකු ලෙස සළකනු ලැබුවේය. පෙර රාජ්‍යත්වය දැරූවන් මෙන් එතුමාද ලන්දේසි ආක්‍රමණිකයන් සමග සමාදානයෙන් කටයුතු කලේය. එමෙන්ම එතුමා සාහිත්‍ය හා ආගමික චිරස්ථිතිය උදෙසා මහඟු කැපවිමක් කලේය. එතුමාගේ බිසව දකුණු ඉන්දියාවේ මදු‍රෙයි නගරයේ නායක්කර් රාජකීය පවුලේ කුමාරිකාවක් වූ ප්‍රමිලා බිසව හැඳින්වේ. 

 මුහුණ දුන් ප‍්‍රධාන අභියෝගය  
ශ‍්‍රී වීර පරාක්‍රම නරෙන්ද්‍රසිංහ රජු මුහුණ දුන් ප‍්‍රධාන අභියෝගය වූයේ උඩරට රාජ සභාවේ රදල ප‍්‍රධානීන් ගේ බලය වැඩී තිබීම යි. මෙම තත්ත්වය සමනය කර ගනුව හේ නායක්කර් පරම්පරාවේ නෑයනට උඩරට රාජ සභාවේ තනතුරු ලබා දිනි. බුදු දහම වැළඳ ගෙන දිගු කලක් භික්ෂූන් ඇසුරේ හැදී වැඩුණු මෙතුමා වැලිවිට සරණංකර හිමියන් ගේ උපදෙස් පරිදි බුරුමයෙන් උපසම්පදාව මෙරටට ගෙන ඒමට කටයුතු කළත් එම ව්‍යායාමය සාර්ථක නොවී ය. ශ‍්‍රී වීර පරාක්‍රම නරෙන්ද්‍රසිංහ රජ දකුණු ඉන්දියානු කුමාරියක සරණ පාවා ගත් නමුත් දරුවන් නොසිටි බැවින් රාජ්‍ය උරුමකරුවකු නොතබා ම වර්ෂ 1739 දී මිය ගියේ ය.

 දස්කොන්  
ශ‍්‍රී වීර පරාක්‍රම නරෙන්ද්‍රසිංහ රජු ගේ රාජසභා සභිකයකු ලෙස සැලැකෙන දස්කොන් ගේ නම, පේද්‍රෝ ද ගැස්කොන් නම් නාමයෙන් සිංහලයට බිඳී ආවෙකි. ප්‍රංශ ජාතික පියකු ගේ හා පෘතුගීසි ජාතික මවක ගේඅධ්‍යාපන ප්‍රකාශන දෙපාර්තමේන්තුව, ශ්‍රී ලංකා ඉතිහාසය,තුන්වන කොටස පුතු වන මොහු, සිංහල භාෂාව මැනැවින් හැදෑරූ අයෙකි. ඔහුට රජු ගේ ඉන්දීය බිසොවක වූ ප්‍රමිලා කුමරිය සමග අනියම් සම්බන්ධතාවක් තිබිණැ යි ජනප්‍රවාදයෙහි එයි. එවකට (1709 දී) මොහු රජු ගේ මහ අදිකාරම් ධුරයේ කටයුතු කරන්නට තරම් රජු ගේ කුළුපග මිතුරෙක් විය. නමුදු පසුව ඔහු සිරගත කොට මරා දැමීමට රජ නියම කළේ ය.

මේවාද බලන්න
 මහාවංශය
 සිංහලේ රාජාවලිය
 මහනුවර නායක්කාරවරු

මූලාශ්‍ර

 කිංග්ස් ඇන්ඩ් රූලර්ස් ඔෆ් ශ්‍රී ලංකා

ප්‍රවර්ගය:1739 මරණ